b'\n_START_ARTICLE_\nINS Vikrant\n_START_PARAGRAPH_\nINS Vikrant (\xe0\xa4\xb5\xe0\xa4\xbf\xe0\xa4\x95\xe0\xa5\x8d\xe0\xa4\xb0\xe0\xa4\xbe\xe0\xa4\xa8\xe0\xa5\x8d\xe0\xa4\xa4 v\xc3\xadkr\xc4\x81nta "pogumno") je prva letalonosilka istoimenskega razreda Vikrant in prva letalonosilka zgrajena v Indiji. Gradnja se je za\xc4\x8dela februarja 2009, splovljena je bil 29. decembra 2011, lansirana pa leta 2013._NEWLINE_Letalonosilka je 262 metrov dolga in 60 metrov \xc5\xa1iroka. Ugrez ladje je 8,4 metra, izpodriv pa 40000 ton. Poganjajo jo \xc5\xa1tiri aeroderivativne plinske turbine General Electric LM2500 s skupno mo\xc4\x8djo nad 100000 konjskih sil. Najve\xc4\x8dja hitrost je 52 km/h, doseg je okrog 15000 kilometrov._NEWLINE_Posadka, vklju\xc4\x8dno z letalskim oddelkom, je 1400 mo\xc5\xbe. Na letalonosilki je prostora za okrog 30 letal in helikopterjev, med njimi lovci MiG-29K in HAL Tejas in helikopterji Kamov Ka-31 ali Westland Sea King HAL Dhruv. Za samoobrambo je oboro\xc5\xbeena s sistemom CIWS.'